Ingeri Evangeelne Luterlik Kirik

Ingeri Evangeelne Luterlik Kirik (lühemalt Ingeri Kirik; vene keeles Евангелическо-лютеранская церковь Ингрии, soome keeles  Inkerin Evankelis-Luterilainen Kirkko) on Venemaal ajaloolisel Ingerimaal tegutsev luterlik kirik.

Ingeri Kiriku ajalugu algab aastal 1611, kui Ingerimaal Lempaalas asutati esimene luterlik kogudus.

Aastast 1993 on Ingeri Kirik iseseisev usuorganisatsioon oma piiskopiga, kellele allub umbes 60 kogudust üle kogu Venemaa. Ingeri Kiriku piiskop on Aarre Kuukauppi ja toomkirik Peterburi Püha Maria kirik. Ingerimaale on ehitatud ka uusi kirikuid ning vanu on taas avatud. Ingeri Kiriku ametlikud keeled on vene ja soome keel.

Viited

Välislingid
Ingeri Kiriku koduleht (vene keeles)
Ingeri Kiriku koduleht (soome keeles)

Ingeri
Luterlus